Pitäisi nukkua ennen pimeää
Channel: Marja Ahola
Date: 2021-08-14

#MarjaLakka #BOD #runoja #tekstitys #automaattikäännökset

Pitäisi nukkua ennen pimeää

Täytin talon keinovalolla,
lamppu, ledi, kuvauslamppusarja, lisävalo, rengasvalo, valkovalo.
Yöt olivat pahimpia,
musertavaa vallankäyttöä,
sielu on raskaana.

Se mustuu ja valuu laavana varpaille,
katukivetykselle.

Älä tallaa laavalle!

Yöt ovat pahimpia,
pitäisi oppia nukkumaan
ennen kuin tulee pimeä ja musta
ja painava,

ennen kuin muistan,
että valta on niillä,
jotka ovat syntyneet itsekkyyden yltäkylläsyydessä
jotka eivät tiedä,
mikä on painavaa.

Ei ole minun vikani,
että olen sellainen,
kaiken saanut,
mutta häpeä painaa niskan köyryyn
ja silmäluomet kiinni,

enkä kehtaa nostaa katsetta.

Yöt ovat pahimpia,
ei niihin totu;

yksinäisyys maalaa seinille kummia kuvia
ja minun pitäisi pariutua,
jotta suola pysyisi sisälläni,
jotta olisi syy näytelmään.

Valta viiltää haavat auki,
haluaisin osuman,
jotta heräisin pahasta unesta.

@MarjaLakka @aikataikuri
Kuva: Afnan @askafnanhan

Tätä runoa ei ole julkaistu vielä missään kirjassa. Aikaisempia kirjoja voi tilata täältä https://www.bod.fi/kirjakauppa/catalogsearch/result/?q=marja+lakka
#BOD e-kirjana tai paperimuodossa
Tsekkaa myös Instagram https://www.instagram.com/marja_lakka/